អាជ្ញាធរអគ្គិសនីកម្ពុជា

250px
អាជ្ញាធរអគ្គិសនីកម្ពុជា ជានីតិ​បុគ្គល​សាធារណៈ​ដែល​ទទួល​សិទ្ធិ​ពី​រាជ​រដ្ឋាភិបាល​និង​មាន​ស្វ័យភាព ក្នុង​ការ​ត្រួត​ពិនិត្យ​លើ​ការ​ធ្វើ​សេវា​កម្ម​អគ្គិសនី និងការ​​គ្រប់​គ្រង​​លើ​ទំនាក់​​ទំនង​រវាង​ការ​ផ្តល់ ការទទួល និង​ការ​ប្រើ​ប្រាស់​សេវា​អគ្គិសនី។ អាជ្ញាធរ​​​​​អគ្គិសនី​កម្ពុជា​បង្កើត​ឡើង​ដោយ​ច្បាប់​ស្តី​ពី​អគ្គិសនី​នៃ​ព្រះរាជាណាចក្រកម្ពុជា។

 សមត្ថកិច្ចទទួលខុសត្រូវរបស់ក្រសួងឧស្សាហកម្ម រ៉ែ និងថាមពល និងអាជ្ញាធរអគ្គិសនីកម្ពុជា ក្នុងវិស័យអគ្គិសនី 

ក្រសួងឧស្សាហកម្ម រ៉ែ និងថាមពលជាអ្នកទទួលខុសត្រូវគ្រប់គ្រងវិស័យអគ្គិសនីទាំងមូល។ ក្រសួង មានសមត្ថកិច្ចរៀបចំនិងគ្រប់គ្រងគោលនយោបាយ យុទ្ធសាស្ត្រ ផែនការអភិវឌ្ឍន៍ និងស្តង់ដារបច្ចេកទេស សុវត្ថិភាព និងបរិស្ថាន នៃវិស័យអគ្គិសនី។      
អាជ្ញាធរអគ្គិសនីកម្ពុជា ជាអ្នកទទួលខុសត្រូវគ្រប់គ្រងសកម្មភាពនៃការធ្វើសេវាកម្ម និងការប្រើប្រាស់អគ្គិសនី។ អាជ្ញាធរ មានសមត្ថកិច្ចចេញ​ ដកហូត ឬព្យួរអាជ្ញាប័ណ្ណសម្រាប់ការធ្វើសេវាកម្ម អគ្គិសនី ព្រមទាំងជាអ្នកកំណត់ថ្លៃសេវា ចេញបញ្ញតិ ធ្វើការត្រួតពិនិត្យ ដាក់ពិន័យ និងដោះស្រាយ វិវាទពាក់ព័ន្ធនឹងការផ្តល់សេវានិងការប្រើប្រាស់អគ្គិសនី។
 ក្រសួងឧស្សាហកម្ម រ៉ែ និងថាមពល អាជ្ញាធរអគ្គិសនីកម្ពុជា គោលនយោបាយថាមពល ដាក់បញ្ញតិនិងចេញអាជ្ញាប័ណ្ណឲ្យធ្វើសេវាកម្ម អគ្គិសនី យុទ្ធសាស្ត្រវិស័យអគ្គិសនី កំណត់ថ្លៃលក់អគ្គិសនី ពិនិត្យថ្លៃដើម ផែនការអភិវឌ្ឍន៍វិស័យអគ្គិសនី សម្របសម្រួលដោះស្រាយវិវាទ ស្តង់ដារបច្ចេកទេស សុវត្ថិភាព និងបរិស្ថានក្នុងវិស័យអគ្គិសនី ត្រួតពិនិត្យ ដាក់ពិន័យអ្នកធ្វើសេវាកម្មនិងអ្នកប្រើប្រាស់

 ច្បាប់ស្តីពីអគ្គិសនីនៃព្រះរាជាណាចក្រកម្ពុជា 

ច្បាប់ស្តីពីអគ្គិសនីនៃព្រះរាជាណាចក្រកម្ពុជាត្រូវបានប្រកាសឲ្យប្រើប្រាស់ដោយព្រះរាជក្រម លេខ នស/រកម/០២០១/០៣ ចុះថ្ងៃទី០២ ខែកុម្ភៈ ឆ្នាំ២០០១ ។  ច្បាប់នេះមានគោលដៅ៖
 ធានាការពារសិទ្ធិអ្នកប្រើប្រាស់ ដើម្បីទទួលបាននូវការផ្គត់ផ្គង់សេវាកម្មអគ្គិសនីមួយ ដែលមាន ស្ថេរភាព និងគ្រប់គ្រាន់ តាមតម្លៃសមរម្យ។
 បង្កើនកម្មសិទ្ធិឯកជនលើមធ្យោបាយសម្រាប់ការផ្តល់សេវាកម្មអគ្គិសនី។ 
 បង្កើនការប្រកួតប្រជែងនៅទីណាដែលអាចធ្វើទៅបានក្នុងផ្នែកអគ្គិសនី។  
 បង្កើតអាជ្ញាធរអគ្គិសនីសម្រាប់បញ្ញតិចំពោះការផ្តល់សេវាកម្មអគ្គិសនីសម្រាប់ផ្តល់សិទ្ធិ និង កាតព្វកិច្ច ព្រមទាំងពិន័យ ចំពោះអ្នកផ្គត់ផ្គង់និងអ្នកប្រើប្រាស់អគ្គិសនីទាក់ទង ទៅនឹងមធ្យោ បាយផលិតកម្ម និងផ្គត់ផ្គង់អគ្គិសនី។     
 ល័ក្ខខ័ណ្ឌសមស្របក្នុងការវិនិយោគ និងក្នុងកិច្ចប្រតិបត្តិការពាណិជ្ជកម្មនៃវិស័យអគ្គិសនី។
អាជ្ញាធរអគ្គិសនីកម្ពុជាជាស្ថាប័នស្វ័យ័តមួយ  ដែលបង្កើតឡើងសម្រាប់បញ្ញតិ្តនិងត្រួតពិនិត្យ​ចំពោះ​ការ​ផ្តល់​សេវាកម្ម​អគ្គិសនី​ទូទាំង​ប្រទេស​។​អាជ្ញាធរ​អគ្គិសនី​កម្ពុជា​មាន​ភារកិច្ច​ចេញ​អាជ្ញាប័ណ្ណ ធ្វើសេវាកម្ម អនុម័តនិងដាក់ឲអនុវត្តស្តង់ដារប្រតិបត្តិសម្រាប់អ្នកកាន់អាជ្ញាប័ណ្ណ ដើម្បធានានូវគុណ ភាពនៃការផ្គត់ផ្គង់ និង​ផ្តល់​សេវាកម្ម​ឲ្យ​អ្នក​ប្រើប្រាស់ និងកំណត់ថ្លៃលក់អត្រា និងបន្ទុកសេវាអគ្គិសនី ដើម្បីឲយុត្តិធម៌សម្រាប់អ្នកប្រើប្រាស់ និងអ្នកកាន់អាជ្ញាប័ណ្ណ។
អ្នក​កាន់អាជ្ញាប័ណ្ណ ឬអ្នកប្រើប្រាស់  អាចបញ្ជូនវិវាទលើថ្លៃលក់ ឬវិវាទកិច្ចសន្យាទាក់ទងទៅ នឹងសេវាកម្មអគ្គិសនី មកអាជ្ញាធរអគ្គិសនីកម្ពុជា ដើម្បីដោះស្រាយ។
អាជ្ញាធរអគ្គិសនីកម្ពុជានៅទីនេះ សម្រាប់ជួយសម្រួលឲអ្នកទទួលបាននូវសេវាអគ្គិសនីមួយ  កាន់តែប្រសើរឡើង តាមអត្រាថ្លៃលក់មួយសមរម្យ សម្រាប់លំនៅដ្ឋាន សហគ្រាស និងអង្គភាព  ជំនួញរបស់លោកអ្នក។

 សិទ្ធិអំណាចរបស់អាជ្ញាធរអគ្គិសនីកម្ពុជា  

មាត្រា៧ នៃច្បាប់ស្តីពីអគ្គិសនី បានផ្តល់សិទ្ធិអំណាចសំខាន់ៗចំនួន ១៥ ចំណុច​ ឲអាជ្ញាធរ អគ្គិសនីកម្ពុជា ដូចខាងក្រោម៖
 ចេញ កែសម្រួល ព្យួរ ដកហូត ឬបដិសេធ អាជ្ញាប័ណ្ណសម្រាប់ការផ្គត់ផ្គង់សេវាកម្មអគ្គិសនី
 អនុម័តថ្លៃនិងបន្ទុកចំណាយផ្សេងៗព្រមទាំងល័ក្ខខ័ណ្ឌនៃសេវាកម្មអគ្គិសនីរបស់អ្នកកាន់អ.ប
 កំណត់ឲ្យអនុវត្តបញ្ញតិ្ត បែបបទនិងស្តង់ដារសម្រាប់កម្មវិធីវិនិយោគរបស់អ្នកកាន់អាជ្ញាប័ណ្ណ
 ពិនិត្យឡើងវិញលើសកម្មភាពហិរញ្ញវត្ថុ និងរចនាសម្ព័ន្ធសហគ្រាសរបស់អ្នកកាន់អាជ្ញាប័ណ្ណ
 អនុម័តនិងដាក់ឲអនុវត្តស្តង់ដារប្រតិបត្តិសម្រាប់អ្នកកាន់អាជ្ញាប័ណ្ណ
 វាយតម្លៃនិងសម្រុះសម្រួលបណ្តឹងតវ៉ារបស់អ្នកប្រើប្រាស់ និងវិវាទកិច្ចសន្យាដែលពាក់ព័ន្ធ នឹងអ្នកកាន់អាជ្ញាប័ណ្ណ
 អនុម័តនិងដាក់ឲប្រតិបត្តិនូវប្រព័ន្ធគណនីឯកភាពសម្រាប់អ្នកកាន់អាជ្ញាប័ណ្ណទាំងអស់
 រៀបចំនិងផ្សព្វផ្សាយរបាយការណ៍លើវិស័យអគ្គិសនី និងព័ត៌មានពាក់ព័ន្ធនានា
 កំណត់កម្រៃនានា ដែលត្រូវអនុវត្តលើអ្នកកាន់អាជ្ញាប័ណ្ណ
 កំណត់បែបបទផ្តល់ព័ត៌មានដល់សាធារណជន អំពីកិច្ចការក្នុងសមត្ថកិច្ចរបស់ខ្លួនដើម្បីធានា តម្លាភាព
 ចេញបញ្ញត្តិនិងបទបញ្ជាសមស្រប ព្រមទាំងបញ្ជាផ្អាកជាបណ្តោះអាសន្នឬាស្ថាពរចំពោះ សេវាកម្មអគ្គិសនី
 ពិន័យជាប្រាក់ ផ្អាកការប្រើប្រាស់អគ្គិសនី ព្យួរឬដកហូតអាជ្ញាប័ណ្ណ ចំពោះករណីរំលោភលើ ច្បាប់នេះនិងលិខិតបទដ្ឋាននានា ព្រមទាំងបញ្ញត្តិ​ផ្សេង​ៗ​ទៀត​របស់​អាជ្ញាធរ​អគ្គិសនី​កម្ពុជា​
 តម្រូវឲអ្នកធ្វើសេវាកម្មនិងអ្នកប្រើប្រាស់អគ្គិសនី គោរពប្រតិបត្តិនូវរាល់វិធានដែលទាក់ទង នឹង​សន្តិសុខ ថាមពល សេដ្ឋកិច្ច បរិស្ថាន របស់ប្រទេសជាតិ ព្រម​ទាំង​គោល​នយោបាយ​ ដ៏ទៃទៀតរបស់រាជរដ្ឋាភិបាល
 ចាត់វិធានការផ្សេងទៀតចំពោះបញ្ហាបន្ទាប់បន្សំ ឬដែលជាផលវិបាកស្តែងចេញពីមុខងារ ដូចបានរៀបរាប់ខាងលើនេះ
 បង្កើតល័ក្ខខ័ណ្ឌជ្រើសរើស និងប្រើប្រាស់មន្ត្រី-បុគ្គលិកអាជ្ញាធរអគ្គិសនីកម្ពុជា ព្រមទាំង ជំនាញការ ឬទីប្រឹក្សា

 រចនាសម្ព័ន្ធរបស់អាជ្ញាធរអគ្គិសនីកម្ពុជា 

អាជ្ញាធរអគ្គិសនីកម្ពុជាសម្រេចនិងអនុម័តបញ្ហាគន្លឹះសំខាន់ៗ តាមរយៈការពិនិត្យ និងការបោះ ឆ្នោតនៅក្នុងសម័យប្រជុំ។ ដូច្នេះសម័យប្រជុំរបស់អាជ្ញាធរអគ្គិសនីកម្ពុជា គឺជាអង្គការសម្រេចការ ងារខ្ពស់បំផុតរបស់អាជ្ញាធរអគ្គិសនីកម្ពុជា។ មាត្រា២១ នៃច្បាប់ស្តីពីអគ្គិសនីបានកំណត់ថា សមាជិកទាំងអស់របស់អាជ្ញាធរអគ្គិសនីកម្ពុជា ត្រូវមានសំឡេងក្នុងការបោះឆ្នោតលើរាល់បញ្ហាដែល តម្រូវឲ្យមានការអនុម័តពីអាជ្ញាធរអគ្គិសនីកម្ពុជា​ ការអនុម័តនេះ ត្រូវផ្អែកលើសំឡេងភាគច្រើន។

អាជ្ញាធរអគ្គិសនីកម្ពុជាមានសមាជិកទាំងអស់៣រូប​ ដែលក្នុងនោះមាន១រូប ជាប្រធាន។ ប្រធាន និងសមាជិក អាជ្ញាធរអគ្គិសនីកម្ពុជា តែង​តាំង​ដោយ​ព្រះរាជ​ក្រឹត្យ​តាម​សំណើរ​បស់ នាយករដ្ឋមន្ត្រី។ សមាជិកនិមួយៗមានអាណត្តិ៣ឆ្នាំ ហើយត្រូវបញ្ចប់ក្នុងពេលខុសៗគ្នា លើកលែងតែក្នុងអាណត្តិ ដំបូង។ ប្រធានមានឋានៈស្មើរដ្ឋលេខាធិការ សមាជិកដ៏ទៃទៀតមានឋានៈស្មើនឹងអនុរដ្ឋលេខាធិការ។ សមាជិកអាជ្ញាធរអគ្គិសនីកម្ពុជា ត្រូវចូលនិវត្តន៍នៅពេលអាយុ៦០ឆ្នាំ។

 ថវិការសម្រាប់ប្រតិបត្តិការរបស់អាជ្ញាធរអគ្គិសនីកម្ពុជា 

អាជ្ញាធរអគ្គិសនីកម្ពុជាមានថវិការស្វ័យ័តមួយសម្រាប់កិច្ចការប្រតិបត្តិរបស់ខ្លួន។ ថវិការនេះគឺ ជាកម្រៃដែលអ្នកសុំអាជ្ញាប័ណ្ណ និងអ្នកកាន់អាជ្ញាប័ណ្ណត្រូវបង់តាមការកំណត់របស់អាជ្ញាធរអគ្គិសនី កម្ពុជា។ កម្រៃនេះហៅថា កម្រៃអាជ្ញាប័ណ្ណ។​ កំរិតអតិបរមានៃកម្រៃអាជ្ញាប័ណ្ណកំណត់ដោយរាជរដ្ឋា ភិបាល។
ថវិការរបស់អាជ្ញាធរអគ្គិសនីកម្ពុជា ត្រូវដាក់ដំកល់ក្នុងគណនីមួយនៅធនាគាររដ្ឋនៃព្រះរាជាណា ចក្រកម្ពុជា។ មានតែអាជ្ញាធរអគ្គិសនីកម្ពុជាទេ ដែលមានសិទ្ធិប្រើប្រាស់ថវិការនេះ។
អាជ្ញាធរត្រូវរៀបចំគម្រោងថវិការសម្រាប់ឆ្នាំការិយបរិច្ឆេទនិមួយៗ ដែលមានកំណត់ចំណូល និងចំណាយរបស់អាជ្ញាធរ។ គម្រោង​នេះ​ត្រូវ​កំណត់​ច្បាស់​លាស់​នូវ​កម្រៃ​អាជ្ញា​ប័ណ្ណ​សម្រាប់ឆ្នាំ ការិយបរិច្ឆេទនិមួយៗ រួមទាំងវិធីគណនាកម្រៃអាជ្ញាប័ណ្ណ ព្រមទាំងបៀវត្សរ៍និងប្រាក់ បំណាច់ផ្សេងៗ ទៀត ដែលត្រូវទូទាត់ជូនសមាជិក និង​មន្ត្រី​ជាន់​ខ្ពស់​របស់​អាជ្ញាធរ។ គម្រោងថវិការនេះត្រូវដាក់ជូន រាជរដ្ឋាភិបាលពិនិត្យសម្រេច។

 បេសកកម្មរបស់អាជ្ញាធរអគ្គិសនីកម្ពុជា 

អាជ្ញាធរអគ្គិសនីកម្ពុជា មានបេសកកម្មដូចខាងក្រោម៖
 បង្កើតបរិយាកាសដ៏សមស្របនិងគតិយុត្តិមួយក្នុងវិស័យអគ្គិសនីនៅកម្ពុជា សម្រាប់ជំរុញឲមាន ការប្រកួតប្រជែងដោយយុត្តិធម៌ ក្នុងការធ្វើអាជីវកម្មអគ្គិសនី ជំរុញ​ឲ្យ​មាន​កា​រ​វិនិយោគដែលមាន ចរិកយូរអង្វែងមានប្រសិទ្ធិភាព និងមានគុណភាព ព្រមទាំងជំរុញនិងលើកកំពស់ផ្នែកឯកជន ឲ្យ​ដើរ​តួ​នាទី​ជា​កំលាំង​ចលករ​នៃ​កំណើន​សេដ្ឋកិច្ច​។
 ការពារសិទ្ធិអ្នកប្រើប្រាស់ ដើម្បីទទួលបាននូវការផ្គត់ផ្គង់សេវាកម្មអគ្គិសនីដែលមានស្ថេរភាព គុណភាព និងគ្រប់គ្រាន់តាមតម្លៃសមរម្យ។
 បង្កើតឲមានការប្រកួតប្រជែងនៅទីណាដែលអាចធ្វើទៅបាន ក្នុងវិស័យអគ្គិសនី។
 បង្កើតល័ក្ខខ័ណ្ឌដើម្បីឲមានការផ្គត់ផ្គង់អគ្គិសនី និងការប្រើប្រាស់អគ្គិសនីប្រព្រឹត្រទៅដោយ ប្រសិទ្ធិភាព គុណភាព ចីរភាព និង តម្លាភាព៕

 ឯកសារ​យោង 
 អាជ្ញាធរ​អគ្គិសនី​កម្ពុជា